A Bizottság 649/2003/EK rendelete
(2003. április 10.)
a 139/81/EGK, a 936/97/EK és a 996/97/EK rendeletnek a marha- és borjúhústermékek behozatala tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb 2345/2001/EK bizottsági rendelettel [1] módosított, a marha- és borjúhús piacának közös szervezéséről szóló, 1999. május 17-i 1254/1999/EK tanácsi rendeletre [2],
tekintettel a legutóbb a 264/1999/EK rendelettel [3] módosított, a meghatározott fajtájú fagyasztott marha- és borjúhúsoknak a közös vámtarifa 02.01 A II b) 4 bb) 22 alszáma alá történő besorolására vonatkozó feltételek meghatározásáról szóló, 1981. január 16-i 139/81/EGK bizottsági rendeletre [4], és különösen annak 5. cikke (2) bekezdésére,
tekintettel a legutóbb az 1781/2002/EK rendelettel [5] módosított, a kiváló minőségű friss, hűtött és fagyasztott marhahús és fagyasztott bivalyhús vámkontingenseinek megnyitásáról és kezeléséről szóló, 1997. május 27-i 936/97/EK bizottsági rendeletre [6], és különösen annak 7. cikke (2) bekezdésére,
tekintettel a legutóbb az 1266/98/EK rendelettel [7] módosított, a 02062991 KN-kód alá tartozó szarvasmarhafélék fagyasztott sovány dagadójára vonatkozó behozatali vámkontingens megnyitásáról és kezeléséről szóló, 1997. június 3-i 996/97/EK bizottsági rendeletre [8], és különösen annak 6. cikke (2) bekezdésére,
mivel:
(1) A 139/81/EGK, a 936/97/EK és a 996/97/EK rendelet szerint eredetiségigazolást kell kiállítani egyes áruk behozatala vagy a Kombinált Nómenklatúra meghatározott alszáma alá történő besorolása előtt. Az igazolásokat kiállító hatóságok jegyzékét az említett rendeletekhez mellékelték.
(2) Argentína megváltoztatta az eredetiségigazolást kiállító hatóság nevét.
(3) A 139/81/EGK, a 936/97/EK és a 996/97/EK rendeletet ezért ennek megfelelően módosítani kell,
ELFOGADTA EZT A RENDELETET:
1. cikk
A 139/81/EGK rendelet II. mellékletének helyébe e rendelet mellékletének szövege lép.
2. cikk
A 936/97/EK rendelet II. mellékletében a kiállító hatóság nevének, a "Secretaría de Agricultura, Ganadería, Pesca y Alimentación (SAGPyA)" helyébe a "Secretaría de Agricultura, Ganadería, Pesca y Alimentos (SAGPyA)" lép.
3. cikk
A 996/97/EK rendelet II. mellékletében a kiállító hatóság nevének, a "Secretaría de Agricultura, Ganadería, Pesca y Alimentación (SAGPyA)" helyébe a "Secretaría de Agricultura, Ganadería, Pesca y Alimentos (SAGPyA)" lép.
4. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2003. április 10-én.